PÁLYÁZATI FELHÍVÁS PIACCSARNOK ÉPÜLETÉBEN TALÁLHATÓ ÜZLETHELYISÉGEK BÉRLETI JOGÁRA

Újfehértó Város Önkormányzata a vásárok és piacok rendjéről szóló 20/2022. (IX.1.) önkormányzati rendelete alapján nyilvános pályázati felhívást tesz közzé Piaccsarnok épületében található üzlethelyiségekre az alábbiak szerint: 
Bérlet időszaka: 2026. január 01. napjától – 2030. december 31. napjáig.
Az üzletek bérbeadása 5 év határozott időre történik. 
Az önkormányzat a bérleti díj mértékét évente legfeljebb egy alkalommal módosíthatja. A béremelés azonban a bérleti díj ¼-ét nem haladhatja meg.
	Üzlethelyiség II.
	 
	34,93 m2
	licitálás során induló ár:
90.000 Ft 

	 
	Mosdó
	2,88 m2
	

	 
	Wc
	1,38 m2 
	

	Összesen:
	 
	39,19 m2
	


A bérleti díj nem tartalmazza a bérleményre a közüzemi díjakat. Minden üzlethelyiség külön almérővel rendelkezik, amelynek a leolvasását követően, a fizetendő közüzemi díj kiszámlázásra kerül.

Ha a jelenlegi bérlő a kiírás alapján érvényes ajánlatot tesz, abban az esetben az önkormányzat a jelenlegi bérlővel köt szerződést.

Amennyiben az üzlet jelenlegi bérlője nem nyújt be pályázatot, vagy az érvénytelen, akkor a beadott további érvényes pályázatok között kerül sor versenytárgyalás lefolytatására, amelynek helyéről és időpontjáról előzetesen értesítést küldünk.
Díjfizetés:
Bérlő a bérleti díjat tárgyhó 15. napjáig köteles megfizetni a bérbeadó részére.
A pályázatot zárt, jelzés nélküli borítékban „Piaccsarnok üzlethelyiség bérleti joga” jeligére, egy eredeti példányban személyesen vagy postai úton, a Polgármesteri Hivatal Városüzemeltetési Osztályára (4244 Újfehértó, Szent István út 10.) kell beadni. A pályázati borítékot a Kiíró sorszámmal látja el és kérésre a benyújtásról a pályázónak igazolást ad.
A pályázat beadási határideje:

2025. november 21. napjáig (péntek) 12:00 óra,
A pályázattal kapcsolatosan további információt az Újfehértói Polgármesteri Hivatalban (Újfehértó, Szent István út 10. Fsz. 8. számú hivatali helyiség, telefon: 42/290-000/108) kérhető.
Újfehértó, 2025. november 07.
Dr. Hosszú József s.k.
      polgármester

